

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 11.jūnijā **Nr.229**

 (prot. Nr.25, 11.§)

**Par projekta „Dienvidlatgales pašvaldību teritoriju pilsētvides revitalizācija ekonomiskās aktivitātes paaugstināšanai”, Nr.5.6.2.0/17/I/036 ietvaros izveidoto vērtību nodošanu**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Daugavpils pilsētas domes ar 2019.gada 14.februāra lēmumu Nr.48 apstiprināto Noteikumu par Daugavpils pilsētas pašvaldības un tās padotībā esošo iestāžu grāmatvedības uzskaiti 99.punktu, 2019.gada 11.marta Vienošanos par Eiropas Savienības fonda projekta īstenošanu Nr.5.6.2.0/17/I/036 (turpmāk - Vienošanās), nodrošinot projekta „Dienvidlatgales pašvaldību teritoriju pilsētvides revitalizācija ekonomiskās aktivitātes paaugstināšanai”,sasniegto rezultātu uzturēšanu, kura galvenais mērķis ir Daugavpils pilsētas un Daugavpils novada industriālo teritoriju revitalizācija, veicot publiskās infrastruktūras sakārtošanu privāto investīciju piesaistei, kas atbilst 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk SAM) īstenošanas noteikumu prasībām, Daugavpils pilsētas domes Finanšu komitejas 2020.gada 4.jūnija sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot Daugavpils pilsētas domes (reģ.Nr.90000077325, juridiskā adrese Kr.Valdemāra iela 1, Daugavpils, LV-5401) projekta „Dienvidlatgales pašvaldību teritoriju pilsētvides revitalizācija ekonomiskās aktivitātes paaugstināšanai” (turpmāk - Projekts) ietvaros izveidotās vērtības Daugavpils pilsētas Komunālās saimniecības pārvaldei (reģ.Nr.90009547852, juridiskā adrese: Saules ielā 5a, Daugavpilī, LV-5401) saskaņā ar Pielikumu.
2. Nodrošināt Projekta rezultātu saglabāšanu un ilgtspēju, kā arī izmantot Projekta ietvaros izveidotās vērtības Projektā plānoto darbību veikšanai un saskaņā ar Projektā paredzēto mērķi, ievērojot Regulas Nr. 1303/2013 71. pantā un SAM MK noteikumos noteiktos nosacījumus un termiņus Projekta darbību īstenošanas laikā un 5 (piecu) gadu periodā pēc noslēguma maksājuma veikšanas.
3. Daugavpils pilsētas domes izpilddirektorei organizēt Projektā izveidoto vērtību nodošanu – pieņemšanu.

Pielikumā: Nododamo Daugavpils pilsētas Komunālās saimniecības pārvaldei vērtību saraksts.

Domes priekšsēdētāja vietnieks *(personiskais paraksts)* J.Dukšinskis